इशांत शर्मा
इशांत शर्मा; जन्म ०२ सितंबर १९८८) एक भारतीय क्रिकेट खिलाड़ी हैं जिन्होंने टेस्ट क्रिकेट, एक दिवसीय अंतरराष्ट्रीय (वनडे) और ट्वेन्टी २० में भारत का प्रतिनिधित्व किया है। वह दाहिने हाथ से मध्यम तेज गेंदबाजी करते है। १८ साल की उम्र में, शर्मा को २००६-०७ में दक्षिण अफ्रीका दौरे के लिए भारतीय टीम में शामिल किया गया। हालांकि उन्हें उस दौरे के लिए नहीं भेजा गया था। अपने अंडर -१९ दिनों में अपने कद और दुबले-पतले शरीर के कारण उन्हें लंबू नाम से पुकारा जाता था। २०११ में, वह १०० टेस्ट विकेट लेने वाले पांचवें सबसे युवा खिलाड़ी बने। २०१३ में दक्षिण अफ्रीका के खिलाफ, ईशांत शर्मा वनडे में सबसे तेज १०० विकेट लेने वाले पांचवें भारतीय बने। एक "रिदम वाले" गेंदबाज होने के साथ, उन्हें अभी सबसे तेज भारतीय गेंदबाजों में से एक माना जाता है, जिन्होंने अंतर्राष्ट्रीय क्रिकेट और आईपीएल में कई मौकों पर १५० किलोमीटर प्रति घंटे से अधिक की गेंदबाजी की है, साथ ही साथ उन्होंने रिकी पोंटिंग के खिलाफ फेंकी २०११ में बॉक्सिंग डे टेस्ट में १५२.२ किलोमीटर प्रति घंटे की रफ्तार से गेंद फेंकी थी।